ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
பிபர்ஜாய் புயலின் தீவிரத்தைக் கருத்தில் கொண்டு முன்னெச்சரிக்கை நடவடிக்கையாக குஜராத் மாநிலம் துவாரகாவில் வானொலி கோபுரம் பிரிக்கப்பட்டது
பிபர்ஜாய் புயலின் தீவிரத்தைக் கருத்தில் கொண்டு முன்னெச்சரிக்கை நடவடிக்கையாக குஜராத் மாநிலம் துவாரகாவில் இருந்த 90 மீட்டர் உயர வானொலி கோபுரம் பிரிக்கப்பட்டது. புயலின் தாக்கத்தால், கோபுரத்தின் சுற்றுவட்டாரத்தில் உயிர் மற்றும் உடமைகளுக்கு ஏற்படும் சேதத்தை குறைக்கவும், விபத்துக்களைத் தடுக்கவும் இந்த நடவடிக்கை எடுக்கப்பட்டுள்ளது. 35 ஆண்டு பழமையான இந்தக் கோபுரத்தை சோதனையிட்ட சூரத் என்ஐடி மற்றும் சிசிடபிள்யுவை சேர்ந்த நிபுணர்கள் அதனை பிரித்தெடுக்குமாறு கடந்த ஜனவரி மாதமே பரிந்துரை செய்திருந்தனர். கோபுரம் பிரிக்கப்பட்டாலும் தற்போதுள்ள வசதிகளைப் பயன்படுத்தி துவாரகாவிலிருந்து சேவைகளை வழங்க வானொலி நிலையம் முயற்சிகளை மேற்கொண்டுள்ளது.
சிறப்பு சேவைகள் மற்றும் கட்டுரைகள்
சுங்கத்துறை அதிகாரிகள் மற்றும் வர்த்தகத்துறை சார்ந்தவர்களுக்கான வர்த்தக வசதிகளை மேம்படுத்த பிரதமர் மோடியின் அரசு உறுதி பூண்டுள்ளது: மத்திய நிதி அமைச்சர்
சுங்கத்துறை அதிகாரிகள் மற்றும் வர்த்தகத்துறை சார்ந்தவர்களுக்கான வர்த்தக வசதிகளை மேம்படுத்த பிரதமர் நரேந்திர மோடியின் அரசு உறுதிபூண்டுள்ளதாக மத்திய நிதியமைச்சர் நிர்மலா சீதாராமன் சென்னையில் இன்று தெரிவித்தார்.
சுமார் ரூ 92 கோடி மதிப்பீட்டில் 9 மாடிகளைக் கொண்ட 'வைகை' சுங்கத்துறை மாளிகை வளாகத்தின் அடிக்கல் நாட்டு விழாவில் கலந்து கொண்ட மத்திய நிதியமைச்சர் நிர்மலா சீதாராமன், “இந்தக் கட்டிடம் ஆற்றல் திறனுக்கான சான்றாக இருக்கும் என்றும் தேவையான அனைத்து வசதிகளையும் கொண்டதாக இருக்கும் என்றும் கூறினார். அதாவது மொத்தக் கட்டுமானப் பணிகளும் பசுமைக் கட்டிடமாக உருவாக்க வேண்டும் என்ற குறிக்கோளில் கட்டப்படுவதால், சுற்றுசூழலை மாசுபாடுகளிடம் இருந்து தடுக்க முடியும் என்றார். இந்த ‘வைகை’யில் பணியாற்றுபவர்களுக்கு பணிச்சூழல் மிகச் சிறப்பாக இருக்கும் என்றும் இந்த கட்டிடம் நிறைவடைந்து செயல்படத் தொடங்கிய பிறகு, இதனை சுங்கத் துறை தலைமையகத்துடன் இணைக்கப்படும் என்றும் அவர் கூறினார்.
அதிநவீன வசதிகளுடன் கூடிய பல்வேறு புத்தம் புதிய அம்சங்களுடன் கட்டப்படும் இந்தப் புதிய அலுவலகம், வரும்காலங்களில் அனைத்து சுங்கத்துறை தொடர்பான கட்டிட திட்டங்களுக்கும் முன்மாதிரியாக திகழும் என்று அவர் நம்பிக்கைத் தெரிவித்தார். 'வைகை' சுங்கத்துறை மாளிகை வளாகத்திற்கு வருபவர்களின் வர்த்தக நடவடிக்கை தொடர்பான அனைத்தும் சிறப்பான முறையில் அமையும் என்றார்.
இந்த பூமி பூஜை நடக்கும் இடத்திற்கு அருகில் உள்ள 100 ஆண்டுகள் பழமையான கட்டிடம் புதுப்பிக்கப்பட்டுள்ளதாக கூறிய மத்திய அமைச்சர் நிர்மலா சீதாராமன், தூய்மை இந்தியா பிரச்சாரத் திட்டத்தை முன்னோக்கி எடுத்து செல்லும் நடவடிக்கையாக, இந்த பழமையான கட்டிடத்தின் கட்டிடக்கலையில் தேவையான மாற்றங்களைச் செய்து, பணி தொடர்பான அனைத்து நடவடிக்கைகளையும் மேம்படுத்தும் வகையிலும், பணியாற்றும் அதிகாரிகளுக்கான வசதிகளை நவீனமயமாக்கும் பணியையும் சுங்கத்துறை மேற்கொண்டுள்ளது என்றார்.
மத்திய மறைமுக வரிகள் மற்றும் சுங்கத்துறை வாரியத்தின் தலைவர் விவேக் ஜோரி, மத்திய நேரடி வரிகள் வாரியம் தலைவர் நிதின் குப்தா, வருமான வரி மற்றும் சுங்கத்துறையின் மூத்த அதிகாரிகளும் நிகழ்ச்சியில் பங்கேற்றனர்.
சுகாதாரம் மற்றும் குடும்ப நலத்துறை அமைச்சகம்
சுகாதார மற்றும் குடும்ப நல அமைச்சகத்தின் சுகாதார சேவைகள் இயக்குநரகம் உறுப்புதான பெருவிழாவின் ஒரு பகுதியாக, உடல் உறுப்பு தான மாதமாகிய ஜூலையில் தேசிய உறுப்பு மற்றும் திசு மாற்று அமைப்பு குறித்த தேசிய இணைய கருத்தரங்கை ஏற்பாடு செய்தது
சிறுநீரக நோய்களைத் தடுத்தல், மூளைத் தண்டு இறப்பு பிரகடனம், இறந்த கொடையாளர் மேலாண்மை, கல்லீரல் நோய்களைத் தடுத்தல், உறுப்பு மற்றும் திசு தானத்தின் சட்ட அம்சங்கள், கண் தானம் மற்றும் கருவிழி மாற்று அறுவை சிகிச்சை ஆகியவற்றை மையமாகக் கொண்ட ஆறு சுவாரஸ்யமான அமர்வுகள் வெபினாரின் ஒரு பகுதியாக நடத்தப்பட்டன.
தேசிய உறுப்பு மற்றும் திசு மாற்று அமைப்பு குறித்த தேசிய கருத்தரங்குக்கு சுகாதார சேவைகள் தலைமை இயக்குநர் டாக்டர் அதுல் கோயல் தலைமை தாங்கினார்
தேசிய உறுப்பு மற்றும் திசு மாற்று அமைப்பு , இந்திய அரசின் சுகாதார மற்றும் குடும்ப நல அமைச்சகத்தின் சுகாதார சேவைகள் இயக்குநரகத்துடன் இணைந்து, உறுப்புதான பெருவிழா பிரச்சாரத்தின் போது உறுப்பு மற்றும் திசு தானம் குறித்த தேசிய இணைய கருத்தரங்கை ஏற்பாடு செய்ததன் மூலம் உறுப்பு மற்றும் திசு தானத்தை ஊக்குவிப்பதில் அதன் அசைக்க முடியாத உறுதிப்பாட்டை நிரூபித்தது. ஜூலை 22, 2023 அன்று நடைபெற்ற இந்த வெபினார், ஜூலை மாதத்தில் ஒரு குறிப்பிடத்தக்க மைல்கல்லைக் குறிக்கிறது, இது நாடு முழுவதும் பங்கேற்பாளர்களிடமிருந்து பெரும் வரவேற்பைப் பெற்றது.
சுகாதார சேவைகள் தலைமை இயக்குநர் டாக்டர் அதுல் கோயல் தலைமையில் நடைபெற்ற இந்த நிகழ்வு, மருத்துவ வல்லுநர்கள், மாணவர்கள் மற்றும் பிற பங்குதாரர்களுக்கு உறுப்பு மாற்று அறுவை சிகிச்சை துறையில் மதிப்புமிக்க நிபுணர்களிடமிருந்து மதிப்புமிக்க நுண்ணறிவுகளையும் அறிவையும் சேகரிக்க ஒரு அறிவூட்டும் தளமாக செயல்பட்டது.
இந்த வெபினாரில் ஆறு ஈர்க்கக்கூடிய அமர்வுகள் இருந்தன, ஒவ்வொன்றும் உறுப்பு மற்றும் திசு தானத்தின் முக்கிய அம்சங்களை உள்ளடக்கியது, பங்கேற்பாளர்களிடையே விழிப்புணர்வையும் புரிதலையும் வளர்த்தது. சிறுநீரக நோய்கள் தடுப்பு, மூளை தண்டு இறப்பு பிரகடனம், இறந்த கொடையாளர் மேலாண்மை, கல்லீரல் நோய்களைத் தடுத்தல், உறுப்பு மற்றும் திசு தானத்தின் சட்ட அம்சங்கள், கண் தானம், கருவிழி மாற்று அறுவை சிகிச்சை ஆகியவற்றில் அமர்வுகள் கவனம் செலுத்தின.
இந்த அமர்வில் எய்ம்ஸ் மருத்துவமனையின் சிறுநீரகவியல் துறையின் பேராசிரியர் மற்றும் தலைவர் டாக்டர் சஞ்சய் அகர்வால், ஃபோர்டிஸ் மருத்துவமனையின் நரம்பியல் அறுவை சிகிச்சை நிர்வாக இயக்குநர் டாக்டர் சந்தீப் வைஷ்யா, கல்லீரல் நோய்கள் தடுப்பு ஆலோசகர் - இன்டென்சிவிஸ்ட் டாக்டர் ராகுல் பண்டிட் சேத் , ஜி.எஸ் மருத்துவக் கல்லூரி மற்றும் கே.இ.எம் மருத்துவமனையின் காஸ்ட்ரோஎன்டாலஜி பேராசிரியர் மற்றும் தலைவர் டாக்டர் அனில் குமார் ஆகியோர் பங்கேற்றனர். உறுப்பு மற்றும் திசு தானம் குறித்த தேசிய வெபினாரில் மருத்துவ மற்றும் துணை மருத்துவ வல்லுநர்கள், மாணவர்கள் மற்றும் நாடு முழுவதும் உள்ள பல்வேறு ஆர்.ஓ.டி.ஓக்கள் / எஸ்.ஓ.டி.ஓக்கள், மருத்துவமனைகள் மற்றும் மருத்துவ நிறுவனங்களைச் சேர்ந்த பங்குதாரர்கள் ஆர்வத்துடன் பங்கேற்றனர்.
பதிவு செய்யப்பட்ட வெபினார் இப்போது சுகாதார மற்றும் குடும்ப நல அமைச்சகத்தின் அதிகாரப்பூர்வ யூடியூப் சேனலில் பின்வரும் இணைப்பில் காணக் கிடைக்கிறது: https://youtube.com/live/OB7l14IM5ts?
சுகாதாரம் மற்றும் குடும்ப நலத்துறை அமைச்சகம்
71 நாட்களுக்குப் பிறகு: இந்தியாவில் தினசரி கொரோனா தொற்றின் பாதிப்பு 80,834 ஆக சரிவு
இந்தியாவில் கொரோனா தொற்றினால் கடந்த 24 மணி நேரத்தில் பாதிக்கப்பட்டோரின் எண்ணிக்கை 80,834 ஆக சரிந்துள்ளது. இதையடுத்து, 6-வது நாளாக அன்றாட புதிய பாதிப்புகள் 1 லட்சத்திற்கும் கீழ் பதிவாகியுள்ளது.
நம் நாட்டில் கொவிட் தொற்றுக்கு சிகிச்சைப் பெறுவோரின் எண்ணிக்கைத் தொடர்ந்து கணிசமாக சரிந்து, தற்போது 10,26,159 ஆக உள்ளது. இது, நாட்டில் ஏற்பட்ட மொத்த பாதிப்பில் வெறும் 3.49 சதவீதமாகும். இந்த எண்ணிக்கை 13-வது நாளாக 20 லட்சத்திற்கும் குறைவாக உள்ளது.
சிகிச்சைப் பெறுவோரின் எண்ணிக்கையில் கடந்த 24 மணி நேரத்தில் 54,531 சரிந்துள்ளது.
தொடர்ந்து 31-வது நாளாக, புதிய பாதிப்புகளை விட தினசரி குணமடைவோரின் எண்ணிக்கை அதிகரித்து வருகிறது. கடந்த 24 மணி நேரத்தில் 1,32,062 பேர் குணமடைந்து வீடு திரும்பியுள்ளார்கள்.
கடந்த 24 மணி நேரத்தில் புதிதாகத் தொற்றுக்கு ஆளானவர்களை விடக் கூடுதலாக 51,228 பேர் குணமடைந்தனர்.
இதுவரை மொத்தம் 2,80,43,446 பேர் கொவிட்-19 தொற்றிலிருந்து குணமடைந்துள்ளனர். இதன்படி குணமடைந்தவர்களின் விழுக்காடு 95.26 சதவீதமாக அதிகரித்துள்ளது.
கடந்த 24 மணி நேரத்தில் 19,00,312 பரிசோதனைகளும், இந்தியாவில் இதுவரை மொத்தம் 37,81,32,474 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 4.74 சதவீதமாகவும், தினசரி தொற்று உறுதி வீதம் 4.25 சதவீதமாகவும் பதிவாகியுள்ளது. தொடர்ந்து 20 நாட்களாக இந்த எண்ணிக்கை 10 சதவீதத்திற்கும் குறைவாக உள்ளது.
நாடு தழுவிய தடுப்பூசித் திட்டத்தின் கீழ் இதுவரை 25 கோடிக்கும் அதிகமான தடுப்பூசிகளும், கடந்த 24 மணி நேரத்தில் 34,84,239 தடுப்பூசிகளும் செலுத்தப்பட்டுள்ளன.
இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 35,05,535 முகாம்களில் 25,31,95,048 தடுப்பூசிகள் போடப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1726733
புவி அறிவியல் அமைச்சகம்
மும்பையில் அதிவேக காற்று மற்றும் மிகக் கனமழை குறித்து சிறப்பு தகவல்
இந்திய வானிலை ஆராய்ச்சித் துறையின், தேசிய வானிலை கணிப்பு மையம் / பிராந்திய வானிலை ஆராய்ச்சி மையம் தெரிவித்துள்ளதாவது:
இன்று காலை 8.30 மணி முதல் மாலை 5.30 மணி வரையிலான காலத்தில், மும்பை நகரத்தின் சில பகுதிகளில் மிகக் கனமழை பெய்துள்ளது. கொலாபாவில் 22.9 செமீ மழையுடன், மணிக்கு 60-70 கிமீ வேகத்தில் காற்று வீசியுள்ளது.
மணிக்கு 70 கிமீ வேகத்தில் அதிவேகக் காற்று, ஆகஸ்ட் 6-ம் தேதியன்று காலை, மும்பையிலும் அதை ஒட்டியுள்ள கொங்கன் கடற்கரைப் பகுதியிலும் வீசக் கூடும் என்று எதிர்பார்க்கப்படுகிறது. கனமழையும் நீடிக்கக் கூடும்.
பிரதமர் அலுவலகம்
உத்திரப் பிரதேச மாநிலம் அவுரியாவில் நிகழ்ந்த சாலை விபத்தில் உயிரிழந்தவர்களின் வாரிசுகளுக்கு சிறப்புத் தொகை வழங்குவது குறித்து பிரதமர் அறிவிப்பு
உத்திரப் பிரதேச மாநிலம் அவுரியாவில் நிகழ்ந்த சாலை விபத்தில் உயிரிழந்தவர்கள் ஒவ்வொருவரின் அடுத்த வாரிசுக்கும் தலா ரூ. 2 லட்சம் சிறப்புத் தொகை பிரதமர் தேசிய நிவாரண நிதியிலிருந்து வழங்குவதற்கு பிரதமர் திரு. நரேந்திர மோடி ஒப்புதல் வழங்கியுள்ளார்.
உத்திரப் பிரதேச மாநிலம் அவுரியாவில் நிகழ்ந்த சாலை விபத்தில் காயமுற்ற ஒவ்வொருவருக்கும் தலா ரூ. 50,000/- சிறப்புத் தொகையை வழங்கவும் பிரதமர் ஒப்புதல் அளித்துள்ளார்.
(
நிதி அமைச்சகம்
கட்டண அறிவிக்கை எண்.103/2020 – சுங்கம் - சமையல் எண்ணை, பித்தளை, கசகசா, பாக்கு, தங்கம் மற்றும் வெள்ளி தொடர்பான கட்டண மதிப்பு நிர்ணயித்தல்
மத்திய நேரடி வரிகள் மற்றும் தீர்வைகள் வாரியம், தீர்வைகள் சட்டம் 1962 பிரிவு 14, துணைப் பிரிவு -ன் கீழ் அளிக்கப்பட்டுள்ள அதிகாரங்களின்படி, மாற்றங்கள் செய்வது அவசியமானது மற்றும் பயனளிக்கும் என்று திருப்தி அடைந்த பிறகு, மத்திய நிதி அமைச்சகம் வெளியிட்டுள்ள, 2001 ஆகஸ்ட் 3-ம் தேதியிட்ட, அதே தேதியில் அரசிதழில் வெளியிட்டப்பட்ட, அறிவிக்கை எண். 36/2001 – தீர்வைகள்  –ல் மாற்றங்களைச் செய்துள்ளது.
குறிப்பிடப்பட்ட அறிவிக்கையில், அட்டவணை-1, அட்டவணை-2 மற்றும் அட்டவணை-3 என்று அட்டவணைகள் இருக்கும்.
சமையல் எண்ணை, பித்தளை, கசகசா, பாக்கு, தங்கம் மற்றும் வெள்ளி தொடர்பான கட்டண மதிப்பு நிர்ணயித்தலில் செய்யப்பட்டுள்ள மாற்றங்களை பற்றிய விரிவான தகவல்களை கீழ்கண்ட இணைப்பில் காணலாம்: https://www.pib.gov.in/PressReleasePage.aspx?PRID=1668489
---
(Visitor Counter : 79
பிரதமர் அலுவலகம்
அமேதியின் கவுரிகஞ்சில் ஏற்பட்ட சாலை விபத்தில் உயிரிழந்தோருக்குப் பிரதமர் இரங்கல் தெரிவித்துள்ளார்
உத்தரப்பிரதேச மாநிலம் அமேதி மாவட்டத்தின் கவுரிகஞ்சில் ஏற்பட்ட சாலை விபத்தில் உயிரிழந்தோருக்குப் பிரதமர் திரு.நரேந்திர மோடி ஆழ்ந்த இரங்கல் தெரிவித்துள்ளார். இந்த விபத்தில் காயமடைந்தோர் விரைவில் குணமடையவும் அவர் பிரார்த்தித்துள்ளார்.
டுவிட்டரில் பிரதமர் அலுவலகம் கூறியிருப்பதாவது;
“உத்தரப்பிரதேசத்தின் அமேதி, கவுரிகஞ்சில் ஏற்பட்ட சாலை விபத்து மிகவும் சோகமானது. இந்த விபத்தில் உயிரிழந்தோரின் குடும்பங்களுக்கு எனது ஆழ்ந்த இரங்கல்கள். காயமடைந்தோர் விரைவில் குணமடையவும் நான் பிரார்த்திக்கிறேன்:
PM @narendramodi"
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.70 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.70 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 8.07 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1843667
பாதுகாப்பு அமைச்சகம்
ராணுவ செவிலியர் சேவையின் கூடுதல் தலைமை இயக்குநராக மேஜர் ஜெனரல் ஸ்மிதா தேவ்ராணி பொறுப்பேற்றார்
ராணுவ செவிலியர் சேவையின் கூடுதல் தலைமை இயக்குநராக மேஜர் ஜெனரல் ஸ்மிதா தேவ்ராணி 96-வது ராணுவ செவிலியர் சேவை படைகள் தினமான 2021 அக்டோபர் 1 அன்று பொறுப்பேற்றார்.
செகந்திராபாத் ராணுவ மருத்துவமனையின் முன்னாள் மாணவரான இவர், டிசம்பர் 28, 1983 அன்று ராணுவ செவிலியர் சேவைக்கு நியமிக்கப்பட்டார். பின்னர், மும்பை கடற்படை மருத்துவமனையான ஐஎன்எச்எஸ் அஸ்வினியில் செவிலியர் பட்டயப் படிப்பை முடித்தார்.
தில்லி பல்கலைக்கழகத்தில் பட்டப்படிப்பு முடித்த இவரது கல்விக்கான தேடலானது, மருத்துவமனை மற்றும் சுகாதார சேவைகள் மேலாண்மையில் முதுநிலை பட்டயம், மருத்துவமனை நிர்வாகத்தில் எம்பிஏ, சிக்ஸ் சிக்மா சான்றிதழ், சிங்கப்பூரின் தேசிய சுகாதார சேவை அகாடெமியில் தரக் கட்டுப்பாடு மேலாண்மை & தொற்று கட்டுப்பாடு மற்றும் தடுப்பு மேலாண்மை படிப்பு ஆகியவற்றை மேற்கொள்ள வைத்தது.
மிகச்சிறந்த தீவிர சிகிச்சை செவிலியரான இவர், தில்லி கன்டோன்மென்ட் ராணுவ மருத்துவமனையில் தீவிர சிகிச்சை சிறப்பு செவிலியர் பயிற்சி பெற்றார். அவரது சேவை பாராட்டுகளைப் பெற்றது. 2006-2007-ல் காங்கோவில் ஐ.நா-வின் சார்பாக ஜெனரல் தேவ்ராணி சிறப்பாக பணியாற்றினார்.
மருத்துவ அனுபவத்தைத் தவிர, பல்வேறு நிர்வாக பொறுப்புகளையும் மேஜர் ஜெனரல் ஸ்மிதா தேவ்ராணி திறம்பட வகித்துள்ளார். ராணுவ செவிலியர் சேவையின் கூடுதல் தலைமை இயக்குநராக பொறுப்பேற்றுக் கொள்வதற்கு முன், ராணுவ மருத்துவமனையின் முதன்மை செவிலியராகவும் அவர் பதவி வகித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1759967
அறிவியல் மற்றும் தொழில்நுட்பத்துறை
தொழில்துறை, கல்வி மற்றும் அரசுடன் இணைந்து செயல்படும் செயற்கை நுண்ணறிவு மற்றும் ரோபோட்டிக் தொழில்நுட்ப பூங்கா
பெங்களூருவில் நிறுவப்பட்டுள்ள செயற்கை நுண்ணறிவு மற்றும் ரோபோட்டிக் தொழில்நுட்ப பூங்கா, சுகாதாரம், கல்வி, போக்குவரத்து, உள்கட்டமைப்பு, வேளாண்மை, சைபர் பாதுகாப்பு உள்ளிட்ட துறைகளில் சமூகத்தின்மீது தாக்கத்தை ஏற்படுத்தும் வகையில் செயற்கை நுண்ணறிவு மற்றும் ஆராய்ச்சி மேம்பாட்டில் புதிய தொழில்நுட்பங்களை ஊக்குவிக்கும்.
பெங்களூரு இந்திய அறிவியல் கழகத்தால் செயற்கை நுண்ணறிவு ஃபௌண்டரியின் ஆதரவுடன் பொது தனியார் கூட்டமைப்பில் லாப நோக்கமற்ற அமைப்பாக இந்த செயற்கை நுண்ணறிவு மற்றும் ரோபோடிக்ஸ் தொழில்நுட்பப் பூங்கா உருவாக்கப்பட்டது. இந்திய அரசின் அறிவியல் மற்றும் தொழில்நுட்பத் துறை வழங்கியுள்ள ரூபாய் 170 கோடி நிதி உதவியுடன் செயல்படும் இந்த பூங்கா தொழில்துறை, கல்வி மற்றும் அரசு நிறுவனங்களுடன் இணைத்து செயல்படும்.
அண்மையில் நடைபெற்ற பூங்காவின் தொடக்கவிழாவில் பேசிய அறிவியல் மற்றும் தொழில்நுட்பத் துறை செயலாளர் பேராசிரியர் அசுதோஷ் ஷர்மா, தொழில்துறை, கல்வி மற்றும் அரசு ஆகியவை இணைந்து செயல்படுவது தொழில்நுட்பத்துறையில் ஒரு புதிய இணைப்பை ஏற்படுத்தி உள்ளது என்றும், விரைவில் வெளியிடப்படும் அறிவியல் தொழில்நுட்பம் மற்றும் புதுமை கொள்கை 2020  இதனைக் கருப்பொருளாகக் கொண்டிருக்கும் என்றும் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1677000
குடியரசுத் தலைவர் செயலகம்
பிப்ரவரி 18 மற்றும் 19-ம் தேதிகளில் குடியரசுத் தலைவர் தமிழ்நாடு பயணம்
குடியரசுத் தலைவர் திருமதி. திரௌபதி முர்மு பிப்ரவரி 18 மற்றும் 19-ம் தேதிகளில் தமிழ்நாட்டிற்கு சுற்றுப்பயணம் மேற்கொள்கிறார்.
கோயமுத்தூரில் ஈஷா அறக்கட்டளை சார்பில் நடத்தப்படும் மஹா சிவராத்திரி நிகழ்ச்சியில் குடியரசுத் தலைவர் பிப்ரவரி 18-ம் தேதி பங்கேற்கிறார்.
பிப்ரவரி 19-ம் தேதி உதகமண்டலம் வெலிங்டன் ராணுவ அதிகாரிகள் பயிற்சி கல்லூரியில் நடைபெறும் நிகழ்ச்சியில் பங்கேற்கும் குடியரசுத் தலைவர் திருமதி. திரௌபதி முர்மு அவர்களிடையே உரையாற்றுகிறார்.
அறிவியல் மற்றும் தொழில்நுட்பத்துறை
அரிதான சூப்பர் லுமினஸ் சூப்பர் நோவா கண்டுபிடிப்பு
மிகவும் பிரகாசமான, ஹைட்ரஜன் பற்றாக்குறையுள்ள, வேகமாக உருவாகும் சூப்பர்நோவா, ஓர் அதி நவீன வகை நொதுமி நட்சத்திரத்திலிருந்து பெற்ற ஆற்றலுடன் பிரகாசிப்பதாகவும், இது அதிக சக்தி வாய்ந்த காந்தப்புலத்தை கொண்டுள்ளதாகவும் இந்திய ஆராய்ச்சியாளர்கள் கண்டுபிடித்துள்ளனர். இத்தகைய பழங்கால விண்வெளி சார்ந்த பொருட்கள் பற்றிய ஆழமான ஆய்வு, முற்கால பிரபஞ்சத்தின் மர்மங்களை ஆராய உதவிகரமாக இருக்கும்.
சூப்பர் லுமினஸ் சூப்பர்நோவா என்று அழைக்கப்படும் இந்த வகையான சூப்பர்நோவா மிகவும் அரிதானது. ஏனென்றால் அவை பொதுவாக மிகப்பெரிய நட்சத்திரங்களிலிருந்து உருவாகின்றன. நமது விண்மீன் மண்டலத்திலோ அல்லது அதைச் சுற்றியுள்ள விண்மீன் திரள்களிலோ இதுபோன்ற பிரம்மாண்ட நட்சத்திரங்களின் எண்ணிக்கை குறைவாகவே உள்ளது. அவற்றுள் நிறமாலையியல் முறையில் இதுவரை 150 உட்பொருட்களில் சூப்பர் லுமினஸ் சூப்பர்நோவா உறுதிப்படுத்தப்பட்டுள்ளது.
இந்தியாவில் அண்மையில் நிறுவப்பட்ட தேவஸ்தல் ஒளியியல் தொலைநோக்கி, மற்றும் இதர இந்திய தொலைநோக்கிகளான சம்பூர்ணானந்த் மற்றும் இமாலயன் சந்திரா தொலைநோக்கிகள் மூலம் விஞ்ஞானிகள் குழு இதனைக் கண்டறிந்துள்ளது. வெங்காயம் போல் காட்சியளித்த சூப்பர்நோவாவின் வெளிப்புற அடுக்குகள் உரிந்து, வேறு ஒரு ஆதாரத்திலிருந்து பெறப்பட்ட ஆற்றலின் மூலம் மையம் பிரகாசித்ததை அவர்கள் கண்டனர். டாக்டர் எஸ் பி பாண்டேவின் வழிகாட்டுதலின்படி, முனைவர் படிப்பு மாணவரான திரு அமித் குமாரின் தலைமையிலான குழுவினர் மேற்கொண்ட இந்த ஆய்வு, ராயல் வானியல்சார் சங்கத்தின் மாதாந்திர அறிவிக்கையில் வெளியிடப்பட்டுள்ளது.
வெளியீடு பற்றிய விவரங்களைக் காண:
https://academic.oup.com/mnras/article/502/2/1678/6103929
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1734358
----
(Visitor Counter : 207
அணுசக்தி அமைச்சகம்
இந்தியாவின் அணுமின் நிலையங்களை சைபர் தாக்குதலிலிருந்து பாதுகாக்க உரிய பாதுகாப்பு ஏற்பாடுகள் செய்யப்பட்டுள்ளதாக மத்திய அமைச்சர் டாக்டர் ஜிதேந்திரா தெரிவித்துள்ளார்
இந்தியாவின் அணுமின் நிலையங்களை இணையத்  தாக்குதலிலிருந்து பாதுகாக்க, உரிய பாதுகாப்பு ஏற்பாடுகள் செய்யப்பட்டுள்ளதாக மத்திய அறிவியல் மற்றும் தொழில்நுட்பத் துறை இணை அமைச்சர் ; புவி அறிவியல் துறை இணை அமைச்சர் ; ; பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங் தெரிவித்துள்ளார்.
மாநிலங்களவையில் கேள்விஒன்றுக்கு எழுத்துப்பூர்வமாக பதிலளித்த டாக்டர் ஜிதேந்திர சிங், இந்த பாதுகாப்பு நடவடிக்கைகளில் அங்கீகாரம், அதிகாரமளித்தல் மற்றும் அணுகல் கட்டுப்பாட்டு வழிமுறைகள், கடுமையான உள்ளமைவுக் கட்டுப்பாடு, கண்காணிப்பு ஆகியவை அடங்கும் என்றார். மேலும், அணுமின் நிலையங்கள் இணையத்திலிருந்து தனிமைப்படுத்தப்பட்டுள்ளன; மேலும் நிர்வாக வலைப்பின்னலிலிருந்து அணுக முடியாது. அணு மின் நிலையங்களில் உள்ள நிர்வாக நெட்வொர்க்குகளின் தகவல் பாதுகாப்பை வலுப்படுத்த பல நடவடிக்கைகள் எடுக்கப்பட்டுள்ளன என்றும் அவர் தெரிவித்தார்.
இளைஞர் நலன் மற்றும் விளையாட்டு அமைச்சகம்
சீரான உணவின் முக்கியத்துவம் குறித்து பாராலிம்பிக் வீரர் மனோஜ் சர்க்கார் எடுத்துரைத்தார், சரிவிகித உணவுப் பற்றாக்குறையால் தாம் இளம் வயதில் சாதிக்க இயலவில்ல என்றும் அவர் குறிப்பிட்டார்
உத்தராகண்ட் மாநிலம் ஹல்துவானில் உள்ள லலித் ஆர்ய மகிளா கல்லூரியில் சாம்பியனை சந்தியுங்கள் என்ற நிகழ்ச்சி நடைபெற்றது.இதில் பாராலிம்பிக் போட்டியில் பேட்மிண்டன் பிரிவில் வெண்கலப் பதக்கம் வென்ற இந்திய வீரர் மனோஜ் சர்க்கார் பங்கேற்று 75 பள்ளிகளைச் சேர்ந்த 300க்கும் மேற்பட்ட மாணவர்களுடன் உரையாடினார். தமது 18-வது வயதில் சீரான உணவு கிடைக்காததால் மாநில அளவிலான போட்டிகளில் தோல்வி அடைந்ததாக அவர் தெரிவித்தார். சரிவிகித உணவின் முக்கியத்துவம் குறித்து வலியுறுத்திய மனோஜ் சர்க்கார், சத்தான உணவுகளை வழக்கமாக உண்பது குறித்த வீடியோ காட்சிகளைக் காட்டி மாணவர்களுக்கு விளக்கினார்.
விடுதலை பெருவிழாவின் ஒரு பகுதியாக மத்திய இளைஞர் நலன் மற்றும் விளையாட்டு அமைச்சகமும், மத்திய கல்வி அமைச்சகமும் இணைந்து இந்த நிகழ்ச்சிக்கு ஏற்பாடு செய்திருந்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1808361
பாதுகாப்பு அமைச்சகம்
வீர் கதா போட்டியில் வென்ற 25 பேருக்கு புதுதில்லியில் பாதுகாப்புத் துறை அமைச்சர் திரு ராஜ்நாத் சிங் பாராட்டு
விடுதலையின் அமிர்தப்பெருவிழாவையொட்டி, ஆயுதப் படையினரின் தீரச் செயல்கள், தியாகங்கள் ஆகியவை குறித்து குழந்தைகளிடையே விழிப்புணர்வை பரப்பும் வகையில், வீர் கதா என்னும் தனித்துவமான நிகழ்ச்சிகளில் ஒன்று நடத்தப்பட்டது. இதனையொட்டி, கடந்த ஆண்டு அக்டோபர் 21ம் தேதி முதல் நவம்பர் 20ம் தேதி வரை நாடு முழுவதும் நடத்தப்பட்ட போட்டிகளில், 4788 பள்ளிகளைச்சேர்ந்த 8.04 லட்சத்திற்கு மேற்பட்ட மாணவர்கள், கட்டுரைகள், கவிதைகள், ஓவியங்கள் ஆகியவற்றை படைத்து கலந்து கொண்டனர். பல்வேறு சுற்று மதிப்பீட்டிற்கு பின்னர் 25 மாணவர்கள் தேர்ந்தெடுக்கப்பட்டு, சூப்பர் 25 என்ற பெயரில் அறிவிக்கப்பட்டனர்.
இந்த 25 மாணவர்களை புதுதில்லியில் இன்று பாதுகாப்புத்துறை அமைச்சர் திரு ராஜ்நாத் சிங் பாராட்டி கௌரவித்தார். ஒவ்வொருவருக்கும் ரூ. 10 ஆயிரம் ரொக்கப்பரிசும், ஒரு பதக்கம் மற்றும் சான்றிதழ் வழங்கப்பட்டது. இந்த நிகழ்ச்சியில் மத்திய கல்வி அமைச்சர் திரு தர்மேந்திர பிரதான், பாதுகாப்புத்துறை இணையமைச்சர் திரு அஜய் பட், விமானப்படை தளபதி ஏர் சீப் மார்ஷல் வி ஆர் சௌத்ரி, கடற்படை தளபதி அட்மிரல் ஆர். ஹரிக்குமார், பாதுகாப்புத்துறை செயலர் டாக்டர் அஜய்குமார் உள்ளிட்டோர் கலந்துகொண்டனர். ராணுவ பள்ளிகள், கண்டோன்மெண்ட் வாரியம் ஆகியவற்றைச்சேர்ந்த 300 தேசிய மாணவர் படையைச் சேர்ந்தவர்கள் இதில் கலந்து கொண்டனர். 400க்கும் மேற்பட்ட பள்ளிகளைச்சேர்ந்த மாணவர்கள் மற்றும் ஆசிரியர்கள் காணொலி மூலம் கலந்து கொண்டனர்.
இந்த நிகழ்ச்சியில் உரையாற்றிய பாதுகாப்புத்துறை அமைச்சர், மாணவர்களின் திறமைகளையும், படைப்பாற்றலையும் பாராட்டினார். விடுதலைப் போராட்ட வீரர்கள், பகத் சிங், சந்திரசேகர் ஆசாத், குதிராம் போஸ் போன்றவர்களின் தியாகத்தையும், தீரத்தையும் சித்தரித்த மாணவர்களை பாராட்டினார். இந்த அச்சமற்ற விடுதலைப் போராட்ட வீரர்கள், ராணுவ வீரர்கள், பல்வேறு பகுதிகளைச் சேர்ந்தவர்களாக இருந்தாலும், அவர்களது அன்புக்கு பாத்தியமானது ஒரே இந்தியாவாகும். நாட்டுப்பற்று என்ற பொது நூல் மூலம் அவர்கள் இணைக்கப்பட்டுள்ளனர் என்று அவர் தெரிவித்தார்.
இந்த போட்டிகளில் கலந்து கொண்ட அனைத்து குழந்தைகளுக்கும் நாட்டுப்பற்று என்ற உணர்வு இருந்ததாக கூறிய திரு ராஜ்நாத் சிங், இந்த போட்டி பெரும் வெற்றியைப் பெற்றதாக கூறினார். தேசப் பிதா மகாத்மா காந்தி, மாரத்திய பேரரசை நிறுவிய சத்ரபதி சிவாஜி, பகத் சிங் அஸ்பாக்உல்லா கான், முன்னாள் பிரதமர் லால்பகதூர் சாஸ்திரி போன்ற விடுதலைப்போராட்ட வீரர்களின் தியாகங்களை மாணவர்கள் தங்களுக்கு உந்து சக்தியாக எடுத்துக்கொள்ள வேண்டும் என்ற அவர் கேட்டுக்கொண்டார்.
மேலும் விவரங்களுக்கு இந்த ஆங்கில செய்திக்குறிப்பைக் காணலாம். https://pib.gov.in/PressReleasePage.aspx?PRID=1851261
விவசாயத்துறை அமைச்சகம்
பயிர் காப்பீட்டுத் திட்டங்கள்
பிரதமரின் பயிர்க் காப்பீட்டுத்திட்டத்தில் சேர்ந்து பயன் பெற விரும்பும் விவசாயிகள், தேசிய பயிர் காப்பீட்டு இணையதளத்தில் மட்டுமே பதிவுசெய்ய வேண்டும் என மத்திய வேளாண் அமைச்சர் திரு நரேந்திர சிங் தோமர் தெரிவித்துள்ளார்.
மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் இதனைத் தெரிவித்துள்ள அவர், வங்கிகள் / நிதி நிறுவனங்களில் விவசாயிகளிடமிருந்து பெறப்படும் விண்ணப்பங்கள் இந்த இணையதளத்தில் மட்டுமே பதிவு செய்யப்படும் என்றார். விவசாயிகள் பதிவு செய்ய காலவரம்பு நிர்ணயிக்கப்பட்டிருப்பதுடன், பிரீமியம் தொகையை எவ்வாறு செலுத்துவது, விவசாயிகளிடமிருந்து பெறப்படும் பிரீமியம் தொகை, காப்பீட்டு நிறுவனங்களுக்கு செலுத்துவது உள்ளிட்ட விவரங்களும் இந்த இணையதளத்தில் பதிவேற்றம் செய்யப்படுவதாகவும் அவர் கூறியுள்ளார். விவசாயிகள் யாரும் விடுபடாத வகையில், அவர்களது விண்ணப்பங்களை பதிவேற்றம் செய்வதற்காக, வங்கிகளுக்கு கடைசி தேதியிலிருந்து 15 நாள் அவகாசம் அளிக்கப்படுவதாகவும் அமைச்சர் திரு நரேந்திர சிங் தோமர் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1848717
குடியரசுத் தலைவர் செயலகம்
7 நாடுகளின் தூதர்கள், காணொலிக் காட்சி மூலம், குடியரத் தலைவரிடம் ஆதாரச் சான்றுகளை வழங்கினர்
வடகொரியா, செனகல், டிரினிடாட் மற்றும் டபாகோ, மொரீசியஸ், ஆஸ்திரேலியா, கோட் டி‘இவோரி மற்றும் ருவாண்டா ஆகிய நாடுகளின் தூதர்கள் மற்றும் துணைத் தூதர்கள் காணொலி காட்சி மூலம் இன்று வழங்கிய ஆதாரச் சான்றுகளை, இந்தியக் குடியரசுத் தலைவர் திரு.ராம்நாத் கோவிந்த் ஏற்றுக் கொண்டார்.
வெளிநாட்டு தூதர்கள் டிஜிட்டல் முறையில் தங்கள் ஆதாரச் சான்றுகளை சமர்ப்பித்தது, குடியரசுத் தலைவர் மாளிகையின் வரலாற்றில் இதுவே முதல் முறை. கோவிட்-19 சவால்களை வெற்றி கொண்டு, உலகம் தனது செயல்பாடுகளை புதுமையான முறையில் தொடர்ந்து மேற்கொள்ள டிஜிட்டல் தொழில்நுட்பம் உதவியுள்ளதாக குடியரசுத் தலைவர் குறிப்பிட்டார். இது தொடர்பாக அவர் கூறுகையில், தில்லியில் உள்ள வெளிநாட்டு தூதர்களிடம் டிஜிட்டல் வடிவிலான ஆதாரச் சான்றுகளை பெறும் விழா நடைபெற்ற, நாளான இன்று மிகவும் சிறப்பான நாள் என்றார். இந்திய மக்கள் மற்றும் உலகத்தின் முன்னேற்றத்துக்கு டிஜிட்டல் வழியை எல்லையின்றி விரிவுபடுத்துவதில் இந்தியா உறுதியாக உள்ளது என அவர் குறிப்பிட்டார்.
தூதர்களிடம் உரையாற்றிய குடியரசுத் தலைவர் திரு,கோவிந்த், கோவிட்-19 தொற்று உலக சமுதாயத்துக்கு இதுவரை இல்லாத சவாலை ஏற்படுத்தியுள்ளது எனவும், இந்த நெருக்கடி உலக நாடுகளின் ஒத்துழைப்பு அதிகரிக்க அழைப்பு விடுத்துள்ளது எனவும் கூறினார். பெருந்தொற்றை எதிர்த்து போராடுவதில், இதர நாடுகளுக்கு ஆதரவு அளிப்பதில் இந்தியா முன்னணியில் உள்ளதாக அவர் குறிப்பிட்டார்.
ஆதாரச் சான்றுகளை வழங்கிய தூதர்கள் / துணை தூதர்கள்:-
(- திரு. சோ ஹூய் சோல், வடகொரிய தூதர்.
- திரு. அப்துல் வஹாப் ஹைதரா, செனகல் குடியரசு தூதர்.
- டாக்டர். ரோஜர் கோபால், டிரினாட் அண்ட் டெபாகோ குடியரசு துணைத் தூதர்,
- திருமதி சாந்தி பாய் ஹனுமான்ஜி, மொரிசீயஸ் துணைத் தூதர்.
- திரு. பேரி ராபர்ட் ஓ‘ பரல், ஆஸ்திரேலிய துணைத் தூதர்.
- எம்.என்‘டிரை எரிக் கேமிலி, கோடி டி‘இவோரி குடியரசு தூதர்.
- செல்வி. ஜாக்குலின் முகாங்கிரா, ருவாண்டா குடியரசு தூதர்.
புவி அறிவியல் அமைச்சகம்
வடமேற்கு இந்தியாவின் சில பகுதிகளில் தென்மேற்குப் பருவமழை 2020 செப்டம்பர் 28இல் ஓய்ந்தது
இந்திய வானிலை ஆய்வு மையத்தின் தேசிய வானிலை முன்னறிவிப்பு மையம் வெளியிட்டுள்ள தகவல்:
- வடமேற்கு இந்தியாவின் மேற்குப் பகுதிகளில் காற்றின் தாழ்வான அடுக்குப் பகுதியில் புயல் எதிர்ப்பு சுழற்சி உருவாகி இருப்பதாலும், ஈரப்பதம் மற்றும் மழைப் பொழிவு கணிசமாகக் குறைந்திருப்பதாலும், மேற்கு ராஜஸ்தான் மற்றும் பஞ்சாப் பகுதிகளில் இருந்து இன்று, 2020 செப்டம்பர் 28 ஆம் தேதி தென்மேற்குப் பருவமழை உள்வாங்கியது. வழக்கமாக இது செப்டம்பர் 17 ஆம் நடக்கும் நிகழ்வாக இருந்து வந்தது.
கடந்த 5 ஆண்டுகளில் மேற்கு ராஜஸ்தானில் தென்மேற்குப் பருவமழை உள்வாங்கிய விவரம்:
§ 9 அக்டோபர் 2019
§ 29 செப்டம்பர் 2018
§ 27 செப்டம்பர் 2017
§ 15 செப்டம்பர் 2016
§ 04 செப்டம்பர் 2015
(Visitor Counter : 92